CELEX: C2005/057/63
Language: fi
Date: 2005-03-05 00:00:00
Title: Asia T-503/04: José Pedro Pessoa e Costan 27.12.2004 Euroopan yhteisöjen komissiota vastaan nostama kanne

5.3.2005   
            
            
               FI
            
            
               Euroopan unionin virallinen lehti
            
            
               C 57/37
            
         José Pedro Pessoa e Costan 27.12.2004 Euroopan yhteisöjen komissiota vastaan nostama kanne
   (Asia T-503/04)
   (2005/C 57/63)
   Oikeudenkäyntikieli: ranska
   José Pedro Pessoa e Costa, kotipaikka Bryssel, on nostanut 27.12.2004 Euroopan yhteisöjen ensimmäisen oikeusasteen tuomioistuimessa kanteen Euroopan yhteisöjen komissiota vastaan. Kantajan edustajina ovat asianajajat Sébastien Orlandi, Albert Coolen, Jean-Noël Louis ja Etienne Marchal, prosessiosoite Luxemburgissa.
   Kantaja vaatii, että ensimmäisen oikeusasteen tuomioistuin:
   
               —
            
            
               kumoaa komission 9.10.2003 tekemän päätöksen, jolla kieltäydyttiin siirtämästä kantaja Euroopan huumausaineiden ja niiden väärinkäytön seurantakeskukseen (EODT)
            
         
               —
            
            
               velvoittaa komission korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Kantaja, joka on komission virkames, oli hakenut siirtoa Euroopan huumausaineiden ja niiden väärinkäytön seurantakeskukseen (EODT). Koska tämä hakemus hylättiin, kantaja nosti ensimmäisen oikeusasteen tuomioistuimessa kanteen, (1) joka johti riidanalaisen toimen kumoamiseen. (2) Tämän kumoamisen johdosta vastaaja tarkasteli uudelleen kantajan hakemuksen ja hylkäsi sen jälleen riidanalaisella päätöksellä.
   Kantaja vetoaa kanteensa tueksi siihen, että EY 233 artiklaa on rikottu, että suhteellisuusperiaatetta on loukattu, että perusteluvelvollisuutta on laiminlyöty ja että on tapahtunut oikeudellinen virhe. Kantaja väittää, että riidanalaisessa päätöksessä vain toistetaan ensimmäisessä hylkäävässä päätöksessä, jonka ensimmäisen oikeusasteen tuomioistuin kumosi, esitetyt perustelut ilman minkäänlaista selitystä siitä, perustuuko kantajan hakemuksen hylkääminen kyseessä olevien eri intressien arviointiin, kuten ensimmäisen oikeusasteen tuomioistuimen tuomiossa on kantajan mukaan edellytetty. Lisäksi komissio katsoi virheellisesti, että kantajan siirrosta olisi seurauksena, että häntä vastaan aloitettu kurinpitomenettely päättyisi. Lopuksi kantaja väittää, että riidanalainen päätös on lainvastainen, koska komissio korvasi omalla arvioinnillaan EODT:n valintakomitean arvioinnin, kun se katsoi kantajan valitukseen antamassaan vastauksessa, että ei ollut poissuljettua, että EODT:n tekemän valinnan tulos olisi ollut erilainen, jos valintakomitealle olisi annettu tieto kantajaa vastaan esitetyistä syytöksistä.
   
      (1)  Asia T-166/02, EUVL C 180, 27.7.2002, s. 32.
   
      (2)  Tuomio 13.3.2003, EUVL C 124, 24.5.2003, s. 20.